გოჩა მაჩაიძე

გოჩა მაჩაიძე (დ. 21 ივნისი, 1950, ამბროლაური, საქართველოს სსრ) — ქართველი და საბჭოთა ფეხბურთელი, თამაშობდა ნახევარმცველის და მცველის პოზიციაზე. სხვადასხვა დროს იცავდა თბილისის „ლოკომოტივის“, რუსთავის „მეტალურგის“, თბილისის „დინამოს“, ლანჩხუთის „გურიას“, მოსკოვის „სპარტაკის“ და ქუთაისის „ტორპედოს“ ღირსებას. საბჭოთა კავშირის ჩემპიონი (1978), ვიცე-ჩემპიონი (1977) და ორგზის ბრინჯაოს პრიზიორი. საბჭოთა კავშირის თასის ორგზის მფლობელი (1976, 1979) და ფინალისტი (1980) თბილისის „დინამოს“ შემადგენლობაში. საბჭოთა კავშირის სპორტის ოსტატი (1973).გია ტუხაშვილი (21 ივნისი, 2010). იუბილარი. გოჩა მაჩაიძე — 60 — 70-იანი წლების თბილისის „დინამო“ ძმები მაჩაიძეების გარეშე ცოტა წარმოუდგენელიც იყო; უფროსი, მანუჩარი წლების განმავლობაში „დინამოს“ კაპიტანი და ერთ-ერთი ლიდერი იყო; არც გოჩა მაჩაიძე გახლდათ ურიგო ფეხბურთელი, მართლაც განსაკუთრებული უნივერსალიზმით რომ გამოირჩეოდა: ბავშვობაში ფორვარდი იყო, შემდეგ ნახევარდაცვაში თამაშობდა, კარიერის ბოლო წლებში კი უკვე განაპირა მცველად მოგვევლინა. „დინამოსთან“ ერთად გოჩა მაჩაიძე საბჭოთა კავშირის ჩემპიონი გახდა და თასს დაეუფლა, ამას გარდა არაერთი წარმატებული მატჩი ჩაატარა საერთაშორისო არენაზეც: „ლივერპულის“, „ინტერის“, „რეალის“ წინააღმდეგ. ქართული ფეხბურთის დამსახურებულ ვეტერანს დღეს იუბილე აქვს — 60 წელი შეუსრულდა! — ქართული პრესის ელექტრონული არქივი. 

 კარიერა 
ფეხბურთის თამაში დაიწყო 1962 წელს თბილისის 35-ე სკოლაში მწვრთნელ ვანო შუდრასთან. თამაშობდა თბილისის „ლოკომოტივში“ და რუსთავის „მეტალურგში“. 1971 წლიდან თბილისის „დინამოშია“, რომლის ძირითად შემადგენლობაში პირველად გამოვიდა 1973 წლის 2 ივლისს. გუნდთან ერთად ორჯერ — 1976 წლის საგაზაფხულო და საშემოდგომო პირველობის გათამაშების ბრინჯაოს პრიზიორი გახდა, 1977 წლის პირველობაზე ვიცე-ჩემპიონის, ხოლო 1978 წელს — საბჭოთა კავშირის ჩემპიონის ტიტული მოიპოვა.საბჭოთა კავშირის საფეხბურთო ჩემპიონატი 1978 ასევე, ორჯერ იყო საბჭოთა კავშირის თასის მფლობელი — 1976 და 1979 წლებში. სულ თბილისის „დინამოს“ შემადგენლობაში უმაღლესი ლიგის საკავშირო პირველობის 133 შეხვედრაში მიიღო მონაწილეობა და სამი ბურთი გაიტანა. ამას გარდა, გოჩა მაჩაიძემ ევროპული საერთაშორისო საფეხბურთო ტურნირების ფარგლებში „დინამოს“ ღირსება ცამეტ შეხვედრაში დაიცვა, აქედან ერთი — თასების მფლობელთა თასის, ათი — უეფა-ს თასის და ორიც — ევროპის ჩემპიონთა თასის გათამაშებაში.

1980 წელს გუნდის ხელმძღვანელობასთან უთანხმოების გამო მას და მის უფროს ძმას, თბილისელთა მაშინდელ კაპიტან მანუჩარ მაჩაიძეს „დინამოს“ დატოვება მოუწიათ. იმავე წლის საფეხბურთო სეზონის დარჩენილი პერიოდი გოჩა მაჩაიძემ ლანჩხუთის „გურიაში“ გაატარა, რომელთა რიგებშიც ოცჯერ გამოვიდა მწვანე მინდორზე. 

1981 წლის სეზონი მოსკოვის „სპარტაკის“ შემადგენლობაში დაიწყო, სადაც მხოლოდ ორჯერ ითამაშა, ერთხელ საბჭოთა კავშირის ჩემპიონატის კალენდარულ შეხვედრაში, ხოლო მეორედ — ევროპის ჩემპიონთა თასის 1980–1981 წლების გათამაშების მეოთხედფინალურ მატჩში მადრიდის „რეალის“ წინააღმდეგ, რომელიც თბილისში 1981 წლის 4 მარტს „დინამოს“ სტადიონზე გაიმართა.Кубок европейских чемпионов 1980/81. «Спартак» Москва 0–0 «Реал» МадридПервый раунд — ничейный // «Советский спорт» 5 марта 1981 г.«Спартак» Москва 0–0 «Реал» Мадрид 

1981–1982 წლებში ქუთაისის „ტორპედოს“ შემადგენლობაშია, სადაც საბჭოთა კავშირის პირველი ლიგის 39 შეხვედრას ატარებს (ერთი გოლი) და გუნდს უმაღლესი ლიგის საგზურის მოპოვებაში ეხმარება. სათამაშო კარიერას 1982 წელს, ამავე კლუბში ასრულებს.

 ევროთასებზე 
ქვემოთ წარმოდგენილია ევროპის ქვეყნების საკლუბო გუნდების ოფიციალური ტურნირების ფარგლებში გოჩა მაჩაიძის თბილისის „დინამოს“ შემადგენლობაში გამართული მატჩების სტატისტიკური მონაცემები.

მოგებაფრეწაგება

სეზონიშეჯიბრებარაუნდიმეტოქე გუნდი1976–77ევროპის თასების თასი1/16კარდიფ სიტი3–01977–78უეფა-ს თასი1/32ინტერი მილანი0–01–0«Интернационале» (Милан, Италия) 0–1 «Динамо» (Тбилиси)Inter 0–1 Dinamo Tbilisi1/16კბ კოპენჰაგენი2–14–11/8გრასჰოპერი ციურიხი1–00–41978–79უეფა-ს თასი1/32ნაპოლი2–01–1Napoli 1–1 Dinamo Tbilisiნაპოლი (ნეაპოლი, იტალია) 1:1 დინამო (თბილისი)Dinamo Tbilisi 2–0 Napoli1/16ჰერტა ბერლინი1–00–21979–80ევროპის ჩემპიონთა თასი1/16ლივერპული3–01–2Dinamo Tbilisi 3–0 Liverpool

 მიღწევები 
 საკლუბო 
  დინამო თბილისი
 საბჭოთა კავშირის ჩემპიონატი 
 ჩემპიონი: 1978
 ვიცე-ჩემპიონი: 1977
 ბრინჯაოს პრიზიორი: 1976 (გ.), 1976 (შ.)
 საბჭოთა კავშირის თასი 
 თასის მფლობელი: 1976, 1979
 სანაკრებო 
  საქართველოს სსრ ნაკრები

 ვიცე-ჩემპიონი: 1979Финал. Сборная Москвы 2–1 Сборная Грузии

 ლიტერატურა 


















პერიოდიკა




 რესურსები ინტერნეტში 

 თბილისის „დინამოს“ ოფიციალური საიტი

  თემატური საიტები
  Dinamo-Tbilisi.ru · FСdinamo.ge · FootballFacts.ru · WorldFootball.net · КЛИСФ
  ლექსიკონები და ენციკლოპედიები
  უნივერსალური ენციკლოპედიური ლექსიკონი · საქართველოს ბიოგრაფიული ლექსიკონი · ბიოგრაფიული ლექსიკონი
  ფოტო
  ციფრული ფოტომატიანე „ივერიელი“
  ვიდეო
  საფეხბურთო ტაიმაუტი

 სქოლიო 

კატეგორია:დაბადებული 1950
კატეგორია:დაბადებული 21 ივნისი
კატეგორია:ამბროლაურის მუნიციპალიტეტში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:თბილისის ლოკომოტივის ფეხბურთელები
კატეგორია:რუსთავის მეტალურგის ფეხბურთელები
კატეგორია:თბილისის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:მოსკოვის სპარტაკის ფეხბურთელები
კატეგორია:ქუთაისის ტორპედოს ფეხბურთელები
კატეგორია:საბჭოთა კავშირის სპორტის ოსტატები